Source: http://lege5.ro/gratuit/geydimbwgqza/decizia-de-punere-in-aplicare-nr-537-2016-privind-publicarea-cu-o-restrictie-in-jurnalul-oficial-al-uniunii-europene-a-referintei-standardului-en-505662013-privind-cerintele-de-a-demonstra-conformitat
Timestamp: 2016-12-11 00:16:02+00:00
Document Index: 497010

Matched Legal Cases: ['articolul 5', 'articolul 3', 'articolul 3', 'Articolul 3', 'Articolul 1', 'Articolul 2']

Decizia de punere in aplicare nr. 537/2016 privind publicarea cu o restrictie in Jurnalul Oficial al Uniunii Europene a referintei standardului EN 50566:2013 privind cerintele de a demonstra conformitatea campurilor cu frecventa radio produse de dispozitivele de comunicatii fara fir portabile si purtate pe corp utilizate de publicul general (30 MHz-6 GHz) cu Directiva 1999/5/CE a Parlamentului European si a Consiliului (Text cu relevanta pentru SEE) - Lege5 Online
Decizia de punere în aplicare nr. 537/2016 privind publicarea cu o restricţie în Jurnalul Oficial al Uniunii Europene a referinţei standardului EN 50566:2013 privind cerinţele de a demonstra conformitatea câmpurilor cu frecvenţă radio produse de dispozitivele de comunicaţii fără fir portabile şi purtate pe corp utilizate de publicul general (30 MHz-6 GHz) cu Directiva 1999/5/CE a Parlamentului European şi a Consiliului (Text cu relevanţă pentru SEE)
Număr celex: 32016D0537
În vigoare de la 06.04.2016
COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 1999/5/CE a Parlamentului European şi a Consiliului din 9 martie 1999 privind echipamentele hertziene şi echipamentele terminale de telecomunicaţii şi recunoaşterea reciprocă a conformităţii acestora, în special articolul 5 alineatul (3), Având în vedere avizul Comitetului pentru evaluarea conformităţii şi supravegherea pieţei telecomunicaţiilor (Telecommunication Conformity Assessment Committee - TCAM), instituit în baza articolului 13 din Directiva 1999/5/CE, întrucât: (1)
În situaţia în care un standard naţional care transpune un standard armonizat, a cărui referinţă a fost publicată în Jurnalul Oficial al Uniunii Europene, cuprinde unul sau mai multe elemente ale cerinţelor esenţiale menţionate la articolul 3 din Directiva 1999/5/CE, se presupune că un echipament radio, fabricat în conformitate cu standardul respectiv, satisface cerinţele esenţiale în cauză. (2)
În iulie 2014, Franţa a prezentat o obiecţie referitoare la standardul EN 50566:2013 privind cerinţele de a demonstra conformitatea câmpurilor cu frecvenţă radio produse de dispozitivele de comunicaţii fără fir portabile şi purtate pe corp utilizate de publicul general (30 MHz-6 GHz). (3)
Franţa consideră că acest standard ar trebui să fie revizuit pentru a se ţine mai bine seama de condiţiile de utilizare a telefoanelor mobile, precum şi a altor dispozitive portabile (de exemplu, tablete) şi, în consecinţă, ar trebui să prevadă condiţii pentru distanţa la care rata specifică de absorbţie (Specific Absortion Rate - SAR) a corpului ar trebui să fie evaluată. (4)
În urma examinării standardului EN 50566:2013 împreună cu reprezentanţii Comitetului pentru evaluarea conformităţii şi supravegherea pieţei telecomunicaţiilor (TCAM), Comisia a concluzionat că standardul nu îndeplineşte cerinţele esenţiale menţionate la articolul 3 alineatul (1) litera (a) din Directiva 1999/5/CE. Articolul 3 alineatul (1) litera (a) din Directiva 1999/5/CE se referă la obiectivele cerinţelor de siguranţă conţinute în Directiva 2006/95/CE a Parlamentului European şi a Consiliului. Punctul 1 litera (d) din anexa I la Directiva 2006/95/CE prevede: "Echipamentele electrice ar trebui să fie astfel proiectate şi fabricate, încât să se asigure protecţia împotriva pericolelor în conformitate cu punctele 2 şi 3 din prezenta anexă, cu condiţia ca echipamentul să fie folosit la aplicaţiile pentru care a fost construit şi să fie întreţinut în mod corespunzător." Punctul 2 din aceeaşi anexă prevede: "Măsurile de ordin tehnic ar trebui să fie stabilite în conformitate cu punctul 1, pentru a se asigura că: (a) persoanele şi animalele domestice sunt protejate în mod corespunzător împotriva pericolului de vătămare corporală sau altor traume care pot fi cauzate de contactul direct sau indirect" şi " (c) persoanele, animalele domestice şi bunurile sunt protejate în mod corespunzător împotriva pericolelor de natură neelectrică produse de echipamentele electrice, cunoscute din experienţă". (5)
Luând în considerare necesitatea de a îmbunătăţi aspectele de siguranţă ale standardului EN 50566:2013 şi până la revizuirea corespunzătoare a acestui standard, publicarea în Jurnalul Oficial al Uniunii Europene a referinţei standardului EN 50566:2013 ar trebui să fie însoţită de o avertizare corespunzătoare, ADOPTĂ PREZENTA DECIZIE: Articolul 1
Referinţa standardului EN 50566:2013 privind cerinţele de a demonstra conformitatea câmpurilor cu frecvenţă radio produse de dispozitivele de comunicaţii fără fir portabile şi purtate pe corp utilizate de publicul general (30 MHz-6 GHz) se publică în Jurnalul Oficial al Uniunii Europene cu o restricţie astfel cum se menţionează în anexă. Articolul 2
Caută în Decizia nr. 537/2016